cyanic-selkie/wikianc huggingface dataset:
RGTR-Linn 802
D'RGTR-Linn 802  ass eng regional Express-Buslinn déi zanter dem 17. Juli 2022 am Kader vum RGTR am Optrag vum Ministère fir Mobilitéit an ëffentlech Aarbechten um Trajet Houwald - Stengefort fiert.
Se fiert an der Woch eemol d'Stonn.
Entwécklung vun der Linn
Virum 17. Juli 2022 ass d'Streck Houwald - Stengefort als Linn 230 gefuer ginn.
Nationalstrooss (Lëtzebuerg)
Eng Nationalstrooss ass zu Lëtzebuerg zanter 1843 eng Strooss, déi vum Staat, also der Administration des ponts et chaussées verwalt gëtt. Et ass eng ëffentlech Staatsstrooss, déi – zesumme mat de Chemins reprisen – en Deel vum normale Stroossereseau ( voirie normale) ass. D'Haaptfunktioun vun enger Nationalstrooss ass, fir déi verschidde Verkéiersstréim ze sammelen an s'iwwer grouss Distanzen op hir Destinatioun ze féieren a sou déi wichtegst Uertschaften a Stroosse vum Land mateneen ze verbannen.
Gerson
Gerson ass de Familljennumm vun ë. a. follgende Persounen:
RGTR-Linn 802
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022
Autobus de la Ville de Luxembourg
D'Autobus de la Ville de Luxembourg, gekierzt AVL, ass e Service vun der Stad Lëtzebuerg deen den ëffentleche Persounentransport, haaptsächlech um Territoire vun der Stad Lëtzebuerg op engem Reseau vun ongeféier 167 km assuréiert.
D'AVL hat am Januar 2019 143 Busse, wouvun der 61 Gelenkbusse sinn. De Reseau ëmfaasst 32 reegelméisseg Linnen (2 bis 33), 8 Nuetslinnen (City Night Bus), e City Shopping Bus, eng autonom Navette am Pafendall (City Shuttle). Donieft gëtt et e Ruffbus (Call-a-Bus) deen een individuell fir Faarten um Gebitt vun der Stad bestelle kann.
De Call-a-Bus mécht och Faarte fir Leit déi am Rollstull setzen; dëse Service war och ënner dem Numm Rollibus bekannt. 7.000 Persounen am Rollstull sinn 2009 mam Rollibus transportéiert ginn, an eng 7.400 Leit hu vum Service Call-a-Bus profitéiert.
2018 sinn op de Stater Buslinnen 13,6 Millioune Kilometer gefuer ginn an et goufen 40,3 Millioune Leit transportéiert. De Busdéngscht huet ëm déi 535 Leit beschäftegt.
Tëscht 2011 an 2013 huet d'Gemeng 30 Milliounen Euro fir 74 nei Bussen investéiert.
Vum Ufank bis haut
Den 21. Februar 1875 gëtt als Ufank vum ëffentlechen Transport an der Stad Lëtzebuerg ugesinn. De Päerdstram huet vun deem Datum un d'Stater Gare mat der Uewerstad (Ënneschtgaass) verbonnen. 1908 gouf dunn de Päerdstram duerch en elektreschen Tram ersat, dee bis 1964 gefuer ass.
Dat nächst grouss Kapitel an der Geschicht vum ëffentlechen Transport huet ugefaange wéi 1926 déi éischt Bussen ugeschaaft an déi zwou éischt Linnen (Rollengergronn an Hamm) a Betrib geholl goufen. Eng Rei Linne sinn an den nächste Jore bäikomm fir entweeder a Quartieren ze fueren déi wäit vum Zentrum ewech waren oder fir lues a lues den Tram z'ersetzen.
D'Autobussen hunn dem Tram ëmmer méi Konkurrenz gemaach bis schliisslech de Betrib vum Tram de 5. September 1964 ganz agestallt gouf. Duerno ass de Betrib eleng mat den Autobusse weidergefouert ginn.
Nationalstrooss (Lëtzebuerg)
Fréier, ier d'Autobunnen a Schnellstroosse bestoungen, waren d'Nationalstroossen den héchsten Niveau an der Stroossenhierarchie.
Autobus de la Ville de Luxembourg
Vum Ufank bis haut
Nodeem den Tram ofgeschaaft war, gouf et keen Zesummenhank méi tëscht dem Elektrizitéitswierk an deem Service dee sech ëm den ëffentlechen Transport gekëmmert huet. De Service des transports en commun war gebuer a gouf mat anere stättesche Servicer (Waasser, Gas an Elektrescht) ënner d'Direktioun vun den Industrieservicer gestallt.
Nationalstrooss (Lëtzebuerg)
Geschicht
Nodeems d'Lëtzebuerger Land am Joer 1839 gedeelt gi war, bestoung de Lëtzebuerger Stroossereseau aus knapps 200 km Stroossen, déi an engem deels desolaten Zoustand waren. Nieft de Lëtzebuerger Stroossen, déi virun 1830 gebaut gi waren, sinn deemools nach zousätzlech Stroossen aus dem belsche Kinnekräich u Lëtzebuerg gefall, déi zanterhier vum Lëtzebuerger Staat verwalt ginn.
Autobus de la Ville de Luxembourg
Vum Ufank bis haut
D'Linnennetz gouf an den 1960er Jore vergréissert a moderniséiert, besonnesch duerch d'Ubannung un den Neie Kolléisch, d'Verlängerung vun der Stad bis op d'Gare fir déi Beggener an d'Neiduerfer Linn. Et goufe verschidde Quartiere besser ugebonnen (rue des Sources, Reckendall, asw.), de Parking Service tëscht dem Glacis an der Stad gouf agefouert. 1977 gouf am Zentrum vun der Stad eng zentral Busgare um Piquet gebaut, do wou fréier d'Aldringer-Schoul stoung. D'Busgare Centre Émile-Hamilius huet bis Juni 2015 do funktionéiert.
Nationalstrooss (Lëtzebuerg)
Geschicht
1843 gouf dunn d'Administration des travaux publics geschaaft, déi sech ë. a. ëm all Bauwierker vum Staat këmmere sollt, deemno och de staatleche Stroossereseau.
Autobus de la Ville de Luxembourg
Vum Ufank bis haut
No e puer Joerzéngten an deenen déi stättesch Linnen net iwwer d'Gemengegrenzen erausgefuer sinn, gouf am Joer 1982 eng éischt Linn agefouert, déi d'Gebitt vun der Stad verlooss huet: vun der Stad iwwer d'Kockelscheier bis op Léiweng. Am Joer duerno (1983) huet eng Zesummenaarbecht mam Transportministère ugefaangen, andeems eng Partie Linnen iwwer d'Stadgrenze bis an d'Nopeschgemenge verlängert goufen.
Mat de gemëschte Linnen (AVL / RGTR) wollt een engersäits Stroossen an de Fluchhafe besser mat der Stad verbannen an anerersäits déi duebel Faarten op der Streck Gare – Beggen ofschafen. Des Weidere sollt d'Linn „E“, déi bei d'europäesch Institutiounen gefuer ass, zesumme vun den zwéin Operateure bedéngt ginn.
Nationalstrooss (Lëtzebuerg)
Geschicht
Den nationale Stroossereseau wéi mer e gréisstendeels haut nach kennen, geet op d'Gesetz vum 5. Mee 1958 zeréck, mat deem verschidde Stroossen an der Hierarchie méi héich, anerer méi déif klasséiert goufen. Et goufen och Gemengestroossen a Staatsstroossen ëmklasséiert oder ëmgedréit.
Autobus de la Ville de Luxembourg
Vum Ufank bis haut
Am Juli 1989 gouf eng nei Ära agelaut andeems zu Hollerech den éischte Park and Ride-Parking mat enger spezieller Buslinn a Betrib geholl gouf déi vum P+R Bouillon aus all 10 Minutten an den Zentrum gefuer ass. Nach aner Park and Ride-Parkinge ginn an de Joren duerno a Betrib geholl, sou z. B. um Houwald (P+R Luxembourg-Sud), op der Areler Strooss (P+R Stade) an um Kierchbierg (P+R Kirchberg).
Guillaume Apollinaire
De Guillaume Apollinaire, gebuer als Wilhelm Albert Włodzimierz Apolinary Kostrowicki de 26. August 1880 zu Roum a gestuerwen den 9. November 1918 zu Paräis, war e franséischsproochege Schrëftsteller an Dichter.
Autobus de la Ville de Luxembourg
Vum Ufank bis haut
Mat enger éischter Phas de 27. Mee 1990 an enger zweeter den 31. Mee 1992 goufen d'Linne vun den AVL komplett iwwerschafft. Mam sougenannten „Brändli-Plang“ (benannt nom Schwäizer Verkéiersexpert Prof. Heinrich Brändli) goufen d'Linnen op der Basis vun dësen dräi Pilieren organiséiert:
Paul Carpenter
Hien huet a bekannte Filmer wéi The Third Man (1949) vum Carol Reed, Les espions (1957) vum Henri-Georges Clouzot, Maigret voit rouge (1963) vum Gilles Grangier an a Goldfinger (1964) vum Guy Hamilton matgespillt.
Autobus de la Ville de Luxembourg
Vum Ufank bis haut
Duerno goufen et nach weider grouss Ëmännerunge vun de Linnen:
Paul Carpenter
Am Alter vun nëmmen 42 Joer ass hie bei Prouwe vun engem Theaterstéck a senger Loge am Theater zu London gestuerwen.
Fugue
D'Theema mécht souzesoen eng Flucht (frz.: fugue resp. lat.: fuga). An enger Fugue kënnen och Tëschespiller virkommen déi net wierklech eppes mam Theema ze dinn hunn.
Guillaume Apollinaire
Hie war de Jong vun enger Italieenerin an engem polneschen Diplomat (oder éischter der Mamm hirem italieeneschen Amant). Nodeems en zu Roum an zu Monaco opgewuess ass, an no e puer Reesen doruechter, koum hien op Paräis, wou en Ufanks als nègre (Ghostwriter) geschafft huet.Déi Zäit huet hien ugefaangen, Gedichter ze schreiwen. Ausserdeem huet hie Reesreportage an erotesch bis pornographesch Texter publizéiert.
Autobus de la Ville de Luxembourg
Infrastruktur
Den AVL-Busdepot war fréier um Lampertsbierg am Tramsschapp an der „Rue Ermesinde“ ënnerbruecht an huet vun 1908 u funktionéiert. Vun 1926 u goufen do nieft den Tramsween och d'Bussen ënnerbruecht a reparéiert.
Fugue
Geschicht
D'Fugue hat hiren Héichpunkt an der Barockzäit; si huet sech aus dem Ricercare aus der Renaissance entwéckelt. An der Romantik goufen och Fuguë geschriwwen, déi awer haut als manner bedeitend ugesi ginn.
Nationalstrooss (Lëtzebuerg)
Geschicht
Mam genannte Gesetz sollten dräi Haaptziler erreecht ginn:
Élisabeth vu Lëtzebuerg (1901-1950)
D'Élisabeth Marie Wilhelmine vu Lëtzebuerg, gebuer de 7. Mäerz 1901 an der Stad Lëtzebuerg a gestuerwen den 2. August 1950 zu Hohenburg, war eng lëtzebuergesch Prinzessin aus dem Haus Nassau-Weilburg.
Gian Maria Volontè
Den Gian Maria Volontè och a verschiddne Filmer Gian Maria Volonté oder Gian Maria Volonte, gebuer den 9. Abrëll 1933 zu Mailand an Italien a gestuerwen de 6. Dezember 1994 zu Florina a Griicheland, war en italieenesche Schauspiller.
Autobus de la Ville de Luxembourg
Infrastruktur
De 15. September 1975 goufen den Depot, d'Ateliere fir kleng Reparaturen an de Verwaltungssëtz op Hollerech an d'Rue de Bouillon verluecht; d'Aweiung war de 26. September 1975. Déi aner Ateliere (fir d'Motoren, d'Karosserie, d'Schräinerei, d'Usträicherei, den elektreschen Atelier, asw.) sinn awer nach bis 1990 um Lampertsbierg bliwwe bis déi nei Atelieren den 19. Oktober 1990 zu Hollerech ageweit goufen. 1999 si grouss Deeler vum alen Tramsschapp um Lampertsbierg ofgerappt ginn an op där Plaz ass e Sport- a Kulturzentrum entstanen.
Champeaux-et-la-Chapelle-Pommier
Champeaux-et-la-Chapelle-Pommier ass eng fréier franséisch Gemeng am Departement Dordogne an der Regioun Nei-Aquitaine.
Gian Maria Volontè
De Volontè huet seng Schauspillerausbildung op der Accademia d'Arte Drammatica zu Roum gemach. 1959 huet hie seng Theatercarrière ugefaangen. Vun 1960 u war hien och am Kino ze gesinn.
George Roy Hill
Den George Roy Hill, gebuer den 20. Dezember 1921 zu Minneapolis a gestuerwen de 27. Dezember 2002 zu New York City, war en US-amerikanesche Filmregisseur an Dréibuchauteur.
Hie krut 1972 um Festival vu Cannes de Präis vun der Jury fir de Film Slaughterhouse-Five an 1974 en Oscar fir déi bescht Regie fir de Film The Sting (1973).
Autobus de la Ville de Luxembourg
Infrastruktur
An der Tëschenzäit ass um Site zu Hollerech och nach en anere Service vun der Stater Gemeng entstanen: de Service „Véhicules et maintenance“ dee sech nieft de Bussen och nach ëm den Ënnerhalt vun de Gefierer vun anere Gemengeservicer këmmert.
Zu Hollerech beim Busdepot ass zanter 1991 och den Trams- a Busmusée an engem separate Gebai ënnerbruecht.
NGC 2273
Den NGC 2273 ass eng Spiralgalaxis an zugläich och eng Seyfertgalaxis am Stärebild Lynx, déi am New General Catalogue verzeechent ass. D'Galaxis gouf am Joer 1867 vum Astronom Nils Christofer Dunér mat engem 24 cm-Teleskop entdeckt. Ënnersich mam Hubble-Weltraumteleskop an dem WIYN Telescope weisen eng spektakulär Form :
Fugue
Geschicht
Fuguë ginn dacks vun engem Prelude, enger Toccata oder enger Fantasia ageleet. Fuguë gi meeschtens fir Tasteninstrumenter geschriwwen.
Nationalstrooss (Lëtzebuerg)
Geschicht
De Reseau vun de Nationalstroosse war deemools iwwer 840 km grouss.
Champeaux-et-la-Chapelle-Pommier
Zanter dem Regruppement vum 1. Januar 2017 mat de Gemenge Beaussac, Les Graulges, Léguillac-de-Cercles, Mareuil, Monsec, Puyrenier, Saint-Sulpice-de-Mareuil a Vieux-Mareuil gehéiert s'als delegéiert Gemeng zu der neier Gemeng Mareuil en Périgord
Gian Maria Volontè
Enner dem Pseudonym Johnny Wels huet hien am Sergio Leone sengem Italo-Western Per un pugno di dollari (1965) mam Clint Eastwood an der Marianne Koch matgespillt. Den Sergio Leone huet hien duerno nach am Western Per qualche dollare in più (1965) mam Clint Eastwood a Lee Van Cleef engagéiert. An Erënnerung bleift hien awer a senger Roll als Bandit am Spaghetti-Western Quien sabe?  (1967) vum Damiano Damiani mam Klaus Kinski.
Élisabeth vu Lëtzebuerg (1901-1950)
1922 huet si sech mam Ludwig Philipp von Thurn und Taxis (1901-1933) bestuet, dem Jong vum Fürst Albert I. von Thurn und Taxis an der Margaretha Clementine vun Éisträich.
Gian Maria Volontè
Aner bedeitend Filmer mat him sinn La ragazza con la valigia (1960) vum Valerio Zurlini mam Claudia Cardinale a Jacques Perrin, Le cercle rouge (1970) vum Jean-Pierre Melville mam Alain Delon, Bourvil an Yves Montand, La classe operaia va in paradiso (1971) vum Elio Petri an am Joer 1979 Cristo se e fermato a Eboli vum Francesco Rosi.
Fir seng Roll am politesche Film Il caso Moro krut hien op der Berlinale 1987 de Präis als beschte Schauspiller.
De Volontè ass bei den Dréiaarbechte vum Film To vlemma tou Odyssea vum Theo Angelopoulos un engem Häerzinfarkt gestuerwen.
Hie war de Brudder vum Schauspiller Claudio Volonté.
Saint-Juvin
Saint-Juvin ass eng franséisch Gemeng an den Ardennen an der Regioun Grand Est am Dall vun der Aire.
Wolfgang U. Eckart
De Wolfgang Uwe Eckart, gebuer de 7. Februar 1952 zu Schwelm, a gestuerwen de 16. August 2021 zu Heidelberg, war en däitsche Medezinhistoriker an den Direkter vum Institut für Geschichte und Ethik der Medizin op der Ruprecht-Karls-Universität Heidelberg.
Fugue
Geschicht
Bedeitend Fuguen, resp. Fuguenzykle vum Johann Sebastian Bach sinn:
Élisabeth vu Lëtzebuerg (1901-1950)
Si kruten zwee Kanner:
Saint-Juvin
Fréier war Saint-Juvin iwwer d'Gare Marcq-Saint-Juvin déi um hallwe Wee tëscht Marcq a Saint-Juvin stoung un d'Eisebunnsnetz ugeschloss. Zwou Strecken hunn d'Gare zerwéiert, an zwar d'Streck Marcq-Saint-Juvin - Baroncourt an d'Streck Challerange-Aubréville. De 24. August 1995 gouf d'nodeems scho jorelaang keen Zuch méi do gefuer ass, d'Bréck vun der Départementale 42, déi nieft der Gare iwwer d'Gleiser gefouert huet, gesprengt.
Guillaume Apollinaire
1913 koum d'Gedichtersammlung Alcools eraus, eng vun de wéinege Gedichtersammlungen, déi wärend sengem Liewen erauskoumen. 1914 gouf en an d'Arméi agezunn, an 1916 schwéier um Kapp verwonnt. Dono huet hien haaptsächlech Artikele fir Zeitunge geschriwwen. Hien ass am November 1918 un der Spuenescher Gripp gestuerwen a gouf um Kierfecht Père-Lachaise begruewen.
No sengem Doud koum Calligrammes eraus; e Gedichtsband, deem säi Schrëftbild gläichzäiteg verschidde Saache representéiert huet.
Den Apollinaire war bekannt mat Leit wéi dem Pablo Picasso, dem Maurice de Vlaminck, dem Henri Matisse, dem Georges Braque, dem Max Jacob, dem Henri Rousseau oder den Dadaist Tristan Tzara. Hien huet verschidde Begrëffer vu Konschtgattunge (mat)geprägt wéi "Surrealismus", "Orphismus" a "Kubismus". Hie gouf eng Kéier (fälschlecherweis) verdächtegt, um Déifstal vun der Mona Lisa bedeelegt gewiescht ze sinn.
Nationalstrooss (Lëtzebuerg)
Geschicht
Eng weider grouss Ëmklasséierung vu Stroosse gouf et mam Gesetz vum 22. Dezember 1995 ; de Reseau vun den Nationalstroossen ass dunn op 798 km erof gaangen. Mam Gesetzesprojet 7423 vum 19. Mäerz 2019 ass eng nei Ëmklasséierung proposéiert ginn, déi mam Gesetz vum Dezember 2021 ëmgesat gouf.
Numerotatioun vun de Stroossen
All Land huet säin eegene System fir d'Stroossen ze nummeréieren. Zu Lëtzebuerg goufen déi éischt Nationalstroossen am Sënn vun den Zäre vun enger Auer nummeréiert, ugefaange mat der N1, der Strooss a Richtung Tréier, bis bei d'N7 („Nordstrooss”). Dës Nationalstroosse fänken an der Stad un a verbannen d'Haaptstad mat anere Stied am Land.
D'Nationalstroosse si vun 1 bis 35 nummeréiert, woubäi awer net all Nummer besat ass. Do dernieft gëtt et nach 8 Nationalstroossen déi nëmmen um Gebitt vun der Stad verlafen. Si kruten Nummeren iwwer 50.
Bei klenge Verbindungsstroossen, déi och zu den Nationalstroossen zielen, gëtt hannert d'Nummer vun der Strooss nach e Buschtaf dobäi gesat (z. B. N7A).
D'Nationalstroosse gi gemenkerhand mat engem Kilometerstee mat engem roude Kapp an/oder mam Verkéiersschëld E, 21d (rout mat wäisser Schrëft) gezeechent.
Buerg vu Franchimont
D'Buerg vu Franchimont ass eng Buerg an der belscher Gemeng Theux an der Provënz Léck.
Déi mëttelalterlech Buerg gouf do op engem Fielsvirspronk gebaut fir den Dall vun der Hoëgne ze kontrolléieren a war e wichtegt Element bei der Verdeedegung vum Prënzbistum Léck. Se gouf am 17. Joerhonnert demilitariséiert.
Mam Bau vun der Buerg war am 10. Joerhonnert ugefaange ginn an et war déi ëstlechst Festung vum Lécker Land an et war eng vun den zwielef Festunge vum Prënzbistum wovun déi bekanntst op de Maarken am Westen stoungen an zwar Fosses an Thuin an am Süden d'Buerg vu Bouillon. Do derbäi koumen nach d'Stadfestunge vun Dinant, Huy a Léck.
Cloche d'or
D'Cloche d'or ass e Lieu-dit am Stater Quartier Gaasperech.
Am allgemenge Sproochgebrauch zielen zur Cloche d'or d'Stroossen tëscht dem Stengege Wee am Nordwesten, der Rue Guillaume Kroll am Westen, der Rue Robert Stumper am Osten an der Autobunn A6 am Süden. D'Promoteure vun de Gebaier laanscht dem Boulevard Raiffeisen an dem Boulevard de Kockelscheuer, zielen deen Deel, also de Ban de Gasperich, och alt gär zur Cloche d'or.
== Geschicht an Originn vum Numm == Am 3. Joerhonnert n. Chr. gouf et e réimeschen Haff op där Plaz.
1684 hunn dem franséische Kinnek Louis XIV. seng Zaldoten ë. a. do campéiert wéi se d'Festung Lëtzebuerg belagert hunn.
1937 koum en Hotel op déi al Escher Strooss, mam Numm Cloche d'Or, deen dunn der ganzer Plaz den Numm ginn huet. Ekipéiert mat engem Restaurant, enger Keelebunn an enger Bausseschwämm, gouf den Hotel séier eng Touristenattraktioun.
Ronderëm den Hotel huet sech vun 1975 un eng Industriezon entwéckelt, mat enger zweeter Entwécklungsphas 1985 wärend där den Hotel an de Verfall geroden ass.
Op der ëstlecher Säit vun der Escher Strooss, am Gaasperecher Bann, ginn zanter der Mëtt vun den 2010er Joren nei Appartementer, Butteker, eng franséisch Schoul, e Stadion an e grousse Park gebaut.
Christophe Hansen
De Christophe Hansen, gebuer den 21. Februar 1982 zu Wolz, ass e lëtzebuergesche Politiker (CSV/EPP).
De Christophe Hansen huet tëschent 2002 an 2007 op der Universitéit Louis-Pasteur zu Stroossbuerg Geowëssenschaften, Geopolitik an Ëmweltrecht studéiert an dee Studium 2007 mat engem Master Diplom ofgeschloss.
Vun 2007 bis 2014 huet hien als politesche Beroder vun der Europadeputéiert Astrid Lulling an de Beräicher Agrar- an Ëmweltpolitik geschafft. Dono huet hie fir d'Stänneg Representatioun vu Lëtzebuerg bei der EU zu Bréissel geschafft; 2016 fir de Bréisseler Büro vun der Chambre de commerce, an e war vun 2016-2018 Member vum Europäesche Wirtschafts- a Sozialcomité.
Hie war vun Oktober 2011 bis Dezember 2022 Member vum Gemengerot zu Wanseler.
De Christophe Hansen ass zanter September 2018 Deputéierten am Europaparlament, wuer hie fir d'Viviane Reding nogeréckelt ass, déi sech do zeréckgezunn hat fir zu Lëtzebuerg fir d'Chamberwale vum 14. Oktober 2018 ze kandidéieren. Am Juni 2019 huet hie fir d'Europawale kandidéiert a krut säi Mandat als ee vun de sechs Lëtzebuerger Deputéierten am Europaparlament confirméiert[5]. Hien ass do Porte-parole vun der EVP fir den internationalen Handel a Rapporteur iwwer de Reglementsprojet géint d'Hae vu Bëscher. Virdru war hie Rapporteur zum Brexit-Accord an zum EU-Reglement iwwer schiedlech Staatsubventiounen aus Drëttlänner fir Firmen am EU-Bannemaart. Hien ass zanter Januar 2022 zousätzlech, fir zweeanenhaalft Joer, ee vun de Quaestore vum Europäesche Parlament.
Am Mäerz 2022 gouf hien, zesumme mat der Stéphanie Weydert, zum Generalsekretär vun der CSV gewielt.
Brissy-Hamégicourt
Brissy-Hamégicourt ass eng franséisch Gemeng am Departement Aisne an der Regioun Hauts-de-France.
Opuntia microdasys
D'Opuntia microdasys ass eng Planzenaart an der Gattung vun den Opuntien (Opuntia) aus der Famill vun de Kakteeën (Cactaceae). D'Epithète vun der Aart kënnt vun de griicheschen Adjektiven „μικρός“ (mikros) (kleng) an „δασύς“ (dasys) (mat villen Hoer).
Beschreiwung
D'Opuntia microdasys wiisst a Form vun engem Trausch mat villen Äscht, deen héchstens 1 m héich gëtt. D'Segmenter si längelzeg bis ronn, blatzeg-gréng a kënnen 8 bis 15 cm laang ginn. Op hinne wuesse reng Hoer. Déi opfälleg grouss a ronn Areole stinn no beieneen an hunn eng jett goldgiel oder brongelzeg Glochiden. Et ass ganz rar, datt se Dären hunn.
D'Bléié si giel an hunn e roudelzegen Toun, si kënnen en Duerchmiesser bis zu 4 cm hunn. D'Friichte si rout, a Form vun enger Bull, Früchte a vu villen Areolen bedeckt, déi dicht Glochiden droen.
Systematik a Verbreedung
D'Opuntia microdasys ass virun allem an der mexikanescher Chihuahua-Wüst wäit verbreet, bis erof an de Bundesstaat Hidalgo.
D'Aart gouf ënner hirem Numm 1827 eng éischt Kéier vum Johann Georg Christian Lehmann (1792–1860) beschriwwen. De Ludwig Georg Karl Pfeiffer huet se 1837 an d'Gattung Opuntia aklasséiert.
Lencouacq
Duerch Lencouacq féiert de Jakobswee Via Lemovicensis an déi fréier Commanderie de Bessaut war en Hospice fir Pilger. Haut ass d'Streck iwwer Lencouacq eng Variant tëscht Bazas a Mont-de-Marsan. Op fréiere Kaarten ass se als Haaptstreck agedroen.
Net wäit ewech vun der Commanderie huet d'Gouaneyre hir Quell, déi um Territoire vun der Gemeng net manner wéi 5 Millen ugedriwwen huet. Vun zwou Stéck sinn nach d'Reschter vum Millegebai erhalen an zwar déi vum Moulin de Lestrat wou de Millegruef dréche geluecht gouf, an déi ënnescht Mille vu Lencouacq wou d'Baach nach ënner dem Millegebai erduerch leeft.
D'Gemeng läit am Parc naturel régional des Landes de Gascogne.
Fréier war d'Gemeng un d'Schinnennetz duerch d'Schmuelspurbunn Roquefort - Lencouacq-Jourets ugeschloss, déi vun 1907 bis 1934 haaptsächlech fir d'Exploitatioun vun Holz an Haarz benotzt gouf. Zu Lencouacq gouf et zwou Garen, eng an der Uertschaft wou haut nach e Materialschapp mat Quai an d'Statioun fir Passagéier ze gesi sinn, déi aner war den Terminus um Lieu-dit Les Jourets. Do ass haut nach e baufällege Schapp ze gesinn, an d'Dréischeif.
Apaart ass datt an der Gemeng, wou vill eenzel entleeën Haiser sinn, déi meescht all en Numm hunn, an datt d'Hausnummeren net enger normaler Numeréierung entspriechen. Wann en op engem Wee eng Hausnummer 526 gesäit, dann hesscht dat net datt et dat 526. Haus an där Strooss ass, mä et kritt een d'Informatioun datt dat Haus 526 Meter vum Zentrum vum Duerf ewech steet.
Arrondissementer am Departement Landes
D'Departement Landes setzt sech aus 2 Arrondissementer mat follgenden Haaptuertschaften zesummen: Mont-de-Marsan an Dax.
Déi zwéin Arrondissementer sinn:
Der Rächer
Der Rächer ass en däitsche Film vum Karl Anton no engem Kriminalroman vum Edgar Wallace aus dem Joer 1960.
Ëm wat geet et am Film?
En Onbekannte bréngt Verbriecher ëm déi aus Manktem u Bewäiser fräigesprach goufen. D'Käpp vu sengen Affer schéckt hien an enger Kartongskëscht u Scotland Yard…
Kuckt och
Edgar Wallace Filmer
Conrotseck
De Conrotseck ass en Eckgebai an der Uewerstad an der Stad Lëtzebuerg, um Eck vum Krautmaart an der rue du Palais de Justice.
Historesches
De Léon Conrot, e Geschäftsmann an Associé vun der Duchfabréck op der Polvermillen, huet 1897 no de Pläng vum Pierre Funck eng „nei“ Fassad am Neo-Renaissance-Stil baue gelooss; de Conrot wollt, datt säin Haus tëscht den Haiser rondrëm sollt erausstiechen.
Gebai
De markanten Erkertuerm sollt un den deemolege Regierungspalais erënneren, deen haitege Groussherzogleche Palais.
An der Fassad war eng Auer agebaut, déi drun erënnere sollt, datt d'Zäit a privat a berufflech Deeler opgedeelt gëtt. Och den Numm vum Proprietaire „Conrot-Lenoël“ war op der Fassad ze gesinn; allebéid goufe se méi spéit awer ewechgeholl.
Op der säitlecher Fassad vum Haus ass eng Pietà mat engem Sockel, op deem d'Joer 1570 agravéiert ass; donieft steet den Numm vum Architekt deen d'Fassad vun 1897 geplangt huet, Pierre Funck.
Ier d'Gebai 1934 vun der Banque générale du Luxembourg (haut BGL BNP Paribas) kaaft gouf, waren eng Mercerie an e Spillbuttek dran etabléiert. An den 1950er Jore war um 2. Stack eng Stéckerei.
Glace
Glace ass:
Gredt
Gredt ass de Familljennumm vun ë. a. follgende Persounen:
Richard Nixon
De Richard Milhous Nixon, gebuer den 9. Januar 1913 zu Yorba Linda a Kalifornien, a gestuerwen den 22. Abrëll 1994 zu New York, war en US-amerikanesche republikanesche Politiker a vun 1969 bis 1974 de 37. President vun de Vereenegte Staaten.
Ënner dem President Richard Nixon hunn d'USA d'Volleksrepublik China diplomatesch unerkannt, an domat huet d'Republik China (Taiwan) de kommunistesche Kontinentalchinesen de Sëtz am Sécherheetsrot vun der UNO missen iwwerloossen.
Den Nixon huet de Vietnamkrich mat Gespréicher, déi zu Paräis geféiert goufen, fir d'Amerikaner op en Enn bruecht. 1973 koum et dunn zur "Vietnamiséierung" vum Krich (Nordvietnam a Vietcong géint de Südvietnam), bis d'Kommunisten de Süden 1975 iwwerrannt an un den Norden ugeschloss hunn (Reunifikatioun vum Vietnam mat Hanoi als Haaptstad).
De Richard Nixon, deen och mol als "Tricky Dicky" bezeechent gouf, ass wéinst senger Verstréckung an der Watergate-Affär, als éischten US-President, vu sengem Amt zeréckgetrueden, ier eng Impeachment-Prozedur géint e finaliséiert konnt ginn. Säin Nofollger, den Gerald Ford, huet en du begnadegt, fir him eventuell Poursuitten z'erspueren.
Hamilius
Hamilius ass de Familljennumm vun ë. a. follgende Persounen:
Brissay-Choigny
Brissay-Choigny ass eng franséisch Gemeng am Departement Aisne an der Regioun Hauts-de-France.
Austerlitz (Film)
Austerlitz ass e franséisch-italieenesch-jugoslawesche Film vum Abel Gance aus dem Joer 1960.
Ëm wat geet et am Film?
De Film erzielt d'Period vun der Kréinung vum Napoleon Bonaparte zum Keeser bis zur Schluecht vun Austerlitz.
Paul a Prosper Henry
D'Bridder Paul-Pierre Henry, gebuer den 21. August 1848 tu Nanzeg a gestuerwen de 4. Januar 1905 zu Montrouge a Prosper-Mathieu Henry, gebuer den 10. Dezember 1849 zu Nanzeg a gestuerwen de 25. Juli 1903 zu Pralognan, ware franséisch Optiker an Astronomen.
Nom Doud vum Jean Chacornac goufen déi béid mam Finissage vun de Stärekaarten beoptragt. Fir sech d'Aarbecht méi liicht ze maachen, hu si d'Fotografie benotzt. Déi noutwenneg Instrumenter, dorënner och déi grouss Objektiver, hu si selwer gebaut. Hinnen ass déi schëtzeg Entwécklung vun der Astrofotografie am 19. Joerhonnert zu verdanken.
Si hunn eng jett Teleskopen an aner astronomesch Instrumenter gebaut. Um Observatoire vu Paräis huet jiddweree vun de Bridder siwen Asteroiden entdeckt (kuckt: Lëscht vun den Asteroiden). Am November 1885 hu si fir d'éischt fotografesch de Reflexiounsniwwel ëm d'Plejaden entdeckt.
Zu Éiere vun de Bridder gouf den 42 km grousse Moundkrater Henry Frères genannt, de Marskrater Henry, wéi och den Asteroid (1516) Henry.
Danford B. Greene
Den Danford B. Greene, gebuer als Danford Burries Greene gebuer de 26. Juni 1928 zu Wichita, a gestuerwen den 13. August 2015 zu Los Angeles, war en US-amerikanesche Filmediteur a Filmregisseur
Wilhelm von Hohenzollern
De Wilhelm Fürst von Hohenzollern gebuer de 7. Mäerz 1864 um Schlass Benrath bei Düsseldorf-Benrath, a gestuerwen den 22. Oktober 1927 zu Sigmaringen, war en däitschen Offizéier a vun 1905 bis 1927 Chef vum Haus Hohenzollern-Sigmaringen.
Senuc
Senuc ass eng franséisch Gemeng an den Ardennen an der Regioun Grand Est um Zesummefloss vun der Aire an der Aisne.
Richard Brent Tully
Liewen
Hie war ënner anerem 1982/83 um Cerro Tololo Inter-American Observatory am Chile a 1983 um Observatoire vu Meudon. 1985 bis 1987 war hien um Steering Committee vum Keck-Observatoire.
Den Tully huet 1977 mam James Richard Fisher déi sougenannt Tully-Fisher-Bezéiung tëscht Liichtkraaft a Rotatiounsvitesse vu Spiralgalaxien opgestallt, wat deenen hir Distanzbestëmmung erméiglecht.
2014 krut den Tully de Gruber-Präis fir Kosmologie fir Bäiträg iwwer d'Kosmologie am „noen Ëmfeld“ vun der Mëllechstrooss.
Buffalo Bill
De Buffalo Bill, mam richtegen Numm William Frederick Cody, gebuer de 26. Februar 1846 bei LeClair, Scott County, Iowa a gestuerwen den 10. Januar 1917 zu Denver am Colorado) war e berüümte Bisonjeeër a Showman.
Schonn als Kand huet de William Frederick Cody fir d'Firma Russel & Majors (méi spéit Russel, Majors & Waddell) als Zuch-Machinist, Wagon Master, Pony-Express-Reider a Kutscher geschafft. Als jonke Mann war hie beim Goldrausch am Colorado mat derbäi an huet duerno beim Pony-Express geschafft. Méi spéit gouf hien Eclaireur (Scout) fir d'Nordstaaten-Unioun, souwuel am Amerikanesche Biergerkrich wéi och bei de Kricher géint d'Indianerstämm vun de Kiowa a Comanchen am Kansas. Tëscht 1867 an 1868 huet hien d'Fleesch fir d'Aarbechter vun der Kansas Pacific Railway geliwwert. Well e Succès als Bisonsjeeër hat, krut e säi Spëtznumm „Buffalo Bill“. Vun 1868 bis 1872 war hien nees Scout, dës Kéier fir d'US-Arméi.
Den Ned Buntline, en US-amerikanesche Journalist vun New York, huet de Cody mat Theaterstécker, Reportagen an Erzielungen als „Buffalo-Bill“ bekannt gemaach. Vill Situatioune goufen an den Erzielungen iwwerdriwwen an hu mat zu de Klischeeën iwwer de Wëlle Westen bäigedroen, déi zum Deel bis haut iwwerlieft hunn.
De Cody ass mat senger Show och an Europa op Tournée gaangen, véiermol tëscht 1887 an 1892, an dann nach eng Kéier véiermol tëscht 1902 an 1906.
Mat der Wild West Show zu Lëtzebuerg
Den 3. September 1906 ass de Spektakel och, géint der Enn vun der Tournée an Däitschland, an ier et geschwënn duerno an d'Belsch viru goung, an der Stad Lëtzebuerg opgefouert ginn. Um Programm stoung ë. a. The Congress of Rough Riders of the World, Pioniere der Steppen an eng "Nostellung" vun der Schluecht um Little Big Horn. 100 Indianer ("echte Rothäute, Häuptlinge, Krieger, Weiber und Kinder"), Samurai, Kosaken aus dem Kaukasus, Amerikanesch Zuaven, d'Zivil-Miliz vun de Vereenegte Staaten, Beduinen aus der Sahara, Lasso-Werfer, Cow-boys, mexikanesch Vaqueros, Krichsvetreranen "aus allen Arméie vun der Welt" wieren enger Annonce vum 22. August 1906 no derbäigewiescht - am Ganzen eng 800 Mënschen a 500 Päerd. D'Luxemburger Wort beschreift a senger Nummer vum 3.- 4. September, datt moies tëscht 8 an 9 Auer 3 Zich mat am Ganzen enger 50 Waggonen op der Gare ukomm wieren, an dat ganzt Material an d'Leit virun den Ae vun de Virwëtzegen, op d'Märeler Strooss bruecht gi wieren, wou d'Zelter opgeriicht goufen. Et gouf eng Mëttes- an eng Owesvirstellung, viru jee 3.500 Sëtzplazen, an d'Annonce huet ausdrécklech drop higewisen, datt d'Zelt elektresch beliicht wier, soudatt een och owes näischt verpasse géif.
Spéiderhi gouf de Spektakel als "enttäuschend" beschriwwen, den Arme Teufel schrouf, et wier eng "eitel amerikanische Flunkerei" gewiescht: vill ze kuerz an ze deier fir dat wat gebuede gouf. En huet och d ' Wort an d'Luxemburger Zeitung dofir kritiséiert, am Virfeld massiv direkt oder indirekt Reklamm gemaach (an domat gutt verdéngt) ze hunn.
Filmer
D'Liewe vum "Buffalo Bill" war de Sujet vun enger ganzer Rëtsch Filmer. A knapps enger Dose Stommfilmer huet hie sech selwer gespillt:
BBC Nitia Beetebuerg
De BBC Nitia Beetebuerg ass deen eelste lëtzebuergesche Basketballclub. E gouf 1932 zu Beetebuerg gegrënnt.
(98) Ianthe
Den Objet gouf den 18. Abrëll 1868 vum däitsch-US-amerikaneschen Astronom Christian Heinrich Friedrich Peters entdeckt.
Den Asteroid gouf no der Ianthe, enger vun den Okonoide genannt. Dat waren d'Meedercher vum Titan Okeanos.
Glace (Dessert)
Eng Glace ass e gefrueren Dessert, dee gewéinlech a gréisstendeels aus Rahm, dacks mat Aromen an Zocker oder anere Séissstoffer besteet.
Dësen Dessert gouf am Alchinesesche Räich oder am Alpersesche Räich erfonnt.
Eng Glace op Basis vu Waasser, Friichtejus an Zocker gëtt Sorbet genannt.
Par Suessem Christ Sauveur
D'Par Suessem Christ Sauveur ass eng vun den 33 kathoulesche Paren, déi de 7. Mee 2017 duerch en Dekret vum Bistum Lëtzebuerg entstane sinn.
Se gehéiert zum Dekanat Süden-West an ersetzt déi 5 fréier Pare Belval-Metzerlach, Bieles, Éilereng, Suessem an Zolwer.
Den Titel vun der Par ass Christ Sauveur.
D'Parkierch gouf 2017 nach net festgeluecht a soll bannent den nächsten dräi Joer bestëmmt ginn.
Antinea, l'amante della città sepolta
Antinea, l'amante della città sepolta ass e franséisch-italieenesche Film vum Edgar G. Ulmer, Giuseppe Masini a Frank Borzage aus dem Joer 1961 nom Roman L'Atlantide vum Pierre Benoit.
Sommerance
Sommerance ass eng franséisch Gemeng an den Ardennen, an der Regioun Grand Est am Dall vun der Aire.
Iwwer den Territoire vun der Gemeng huet fréier déi sougenannt Geeschterbunn gefouert.
Baujoer
D'Baujoer ass dat Joer, an deem eppes gebaut gouf. Dat kann am Prinzip all gréisseren Objet sinn, wéi zum Beispill en Auto, e Fliger oder eng Maschinn, awer och Bauwierker wéi e Wunnhaus, eng Kierch oder eng Bréck. Bei villen Objeten ass d'Baujoer als Bestanddeel vun den techneschen Informatiounen op enger Plaquette uginn.
Als Baujoer vun engem Gebai gëllt d'Joer vun der Fäerdegstellung fir de Gebrauch (also net nëmmen de Réibau). Bei verschiddene Gebaier ass d'Baujoer och op dem Gebai selwer uginn, dacks iwwer dem Agank, et kann awer och eng aner Plaz op der Fassad sinn.
Goufe Gebaier duerch e Schued (z. B. duerch e Stuerm oder e Feier entstan) onbrauchbar a spéider nees an d'Rei gesat, gëllt weiderhin dat ursprénglecht Baujoer. Bei komplett zerstéierte Gebaier (z. B. duerch e Krich) déi nees nei opgebaut goufe gëllt als Baujoer d'Joer vun der Fäerdegstellung vum Neibau.
Bei Motorgefierer, bei deenen et registréiert Modelltype gëtt, ënnerscheed een tëscht dem Baujoer an dem "Modelljoer". Anescht wéi beim Baujoer kann ee vum Modelljoer den technesche Stand vun engem Gefier ofliesen.
Sophie vu Lëtzebuerg
D'Sophie Caroline Marie Wilhelmine vun Nassau-Weilburg, Prinzessin vu Lëtzebuerg, gebuer de 14. Februar 1902 um Schlass Bierg a gestuerwen de 24. Mee 1941 zu München, war déi jéngst Duechter vum Groussherzog Wëllem IV. vu Lëtzebuerg a senger Fra, der Maria Ana vu Bragança, an deemno déi kleng Schwëster vun de Groussherzoginne Marie-Adélaïde a Charlotte.
Den 12. Abrëll 1921 huet si sech um Schlass Hohenburg mam Ernst Heinrich von Sachsen bestuet.
D'Sophie vu Lëtzebuerg, bestuet Sophie vu Sachsen, ass 1941 un enger Longenentzündung gestuerwen.
NGC 210
Den NGC 210 gouf den 3. Oktober 1785 vum däitsch-britteschen Astronom Friedrich Wilhelm Herschel entdeckt.
Chappes (Ardennes)
Chappes ass eng franséisch Uertschaft a Gemeng am Departement Ardennes an der Grand Est.
Canton du Crès
De Canton du Crès ass eng franséisch administrativ Andeelung am Montpellier, am Hérault, an der Regioun Occitanie, déi mat engem Dekret vum 26. Februar 2014 gegrënnt gouf.
Pauly
Pauly ass de Familljennumm vun enger Rëtsch Leit, dorënner:
(99) Dike
Den (99) Dike ass en Asteroid vun der Haaptceinture.
Den Objet gouf den 28. Mee 1868 vum franséischen Astronom Alphonse Louis Nicolas Borrelly zu Marseille entdeckt.
Den Himmelskierper gouf no der Dike, enger vun dräi Horen aus der griichescher Mythologie, genannt.
Massaker vu Katyn
Beim Massaker vu Katyn goufen am Fréijoer 1940 an engem Bësch bei Katyn (Russesch Sozialistesch Federativ Sowjetrepublik (RSFSR), pl. Katyń) e puer dausend polnesch Offizéier duerch Unitéite vum sowjeteschen Inneministère (NKWD) erschoss. D'Massaker war Deel vun enger Aktioun, bei där, op Uerder vum Kreml, ronn 22.000 Polen – Offizéier, Polizisten, Intellektueller a soss Eliten – op verschiddene Plazen an der RSFSR, der Ukrain an a Wäissrussland ermuert goufen. Well d'Massegraf bei Katyn laang dat eenzegt bekannt war, gëtt dacks déi ganz Aktioun "Massaker vu Katyn" genannt.
Par Steesel–Walfer Sainte-Trinité
D'Par Steesel–Walfer Sainte-Trinité ass eng vun den 33 kathoulesche Paren, déi de 7. Mee 2017 duerch en Dekret vum Bistum Lëtzebuerg entstane sinn.
Massaker vu Katyn
Wéi d'Wehrmacht 1943 d'Griewer entdeckt huet, huet d'polnesch Exilregierung zu London hir Bezéiungen zu der Sowjetunioun ofgebrach. De Massaker gouf ufanks vun der NS-Propaganda instrumentaliséiert, iwwerdeems déi sowjetesch Féierung ënner dem Stalin d'Wehrmacht beschëllegt huet, fir de Massaker verantwortlech ze sinn.
Par Steesel–Walfer Sainte-Trinité
Se gehéiert zum Dekanat Lëtzebuerg an ersetzt déi zwou fréier Pare Steesel a Walfer.
Massaker vu Katyn
De Michail Gorbatschow huet 1990 kloergestallt, datt d'Sowjetunioun fir de Massemuerd zu Katyn verantwortlech war.
Par Steesel–Walfer Sainte-Trinité
D'Par läit um Gebitt vun de Gemenge Steesel a Walfer.
Den Titel vun der Par ass la Très Sainte Trinité.
D'Parkierch gouf 2017 nach net festgeluecht. Zënter dem 12. Abrëll 2020 ass d'Kierch vu Walfer d'Parkierch.
Humanitär Hëllef
Humanitär Hëllef ass eng materiell a logistesch Assistenz fir Leit, déi se brauchen. Si ass generell vu relativ kuerzer Dauer, bis déi lokal Regierung oder aner Institutioune kapabel sinn, fir méi längerfristeg Assistenz ze organiséieren.
D'Leit, déi humanitär Hëllef an Usproch huelen, sinn dacks Affer vun enger Naturkatastroph, Krich, oder enger Hongersnout. D'Haaptzil vun der humanitärer Hëllef ass et, Mënscheliewen ze retten, d'Leiden ze reduzéieren, an d'Würd vum Mënsch oprecht ze halen. Domat ënnerscheet se sech vun der Entwécklungszesummenaarbecht, déi probéiert, déi ënnerschwelleg sozioekonomesch Facteuren ze adresséieren, déi zur Kris oder zur Urgence gefouert hunn.
Humanitär Hëllef ka souwuel vu lokalen, wéi och vun internationalen Acteure kommen. Bei de Vereenten Natiounen ass de Büro fir d'Koordinatioun vun der humanitärer Hëllef, oder Office for the Coordination of Humanitarian Affairs (OCHA), fir d'Koordinatioun vun der humanitärer Hëllef an enger Noutsituatioun verantwortlech. Déi aner UN-Agencen, déi fir d'Liwwere vun humanitärer Hëllef verantwortlech sinn, sinn den UNDP, UNHCR, UNICEF an de Welternierungsprogramm. De Pendant vun OCHA an der EU ass dat Europäescht Amt fir humanitär Hëllef (ECHO).
Seriö Humanitär Acteuren hale sech u selwer entwéckelt Minimumstandarter, wéi d ' Sphere-Standarder an d ' Core Humanitarian Standards.
An hirem Bericht Global Humanitarian Overview, deen all Joer verëffentlecht gëtt, schätzt OCHA, datt 235 Millioune Mënschen humanitär Hëllef néideg hunn, oder 1 vun 33 Persoune weltwäit.
Chaumont-Porcien
Chaumont-Porcien ass eng franséisch Uertschaft a Gemeng am Departement Ardennes an der Grand Est.
Karelsbréck
D'Kar(e)lsbréck (Tschechesch : Karlův most) ass eng Bréck aus dem 14. Joerhonnert an der tschechescher Haaptstad Prag, déi d'Quartieren Staré Město ("Alstad") a Malá Strana ("Kleng Säit") verbënnt. Bis 1741 war et déi eenzeg Bréck iwwer d'Vltava (Moldau) zu Prag.
Den Numm ass eréischt zanter dem 19. Joerhonnert geleefeg (virdrun housch se "Stenge Bréck") a bezitt sech op de béimesche Kinnek an däitsche Keeser Karel IV., ënnert deem d'Bréck gebaut gouf.
Geschicht
Der Traditioun no wier de Peter Parler den Architekt vun der Bréck gewiescht, ma 2007 koum eraus, datt et e gewëssen Oto war, an de Parler se just fäerdegbaue gelooss huet.
De Grondstee gouf 1357 geluecht, 1380 war se fäerdeg. Si ersetzt d'Judith-Bréck, déi kuerz virdrun duerch en Héichwaassser ewechgerappt gi war. Virbild war d'Steinerne Brücke zu Regensburg. Op hiren zwee Enner ass d'Karelsbréck duerch en Tuerm geschützt. Der Legend no hunn d'Baueren aus der Ëmgéigend Tonne vun Eeër erbäitransportéiert, fir dës an d'Speis ze verréieren, fir dass d'Bréck besonnesch stabil sollt ginn.
Statuen
Am Laf vum 17. an 18. Joerhonnert, tëscht 1683 a 1714 gouf d'Bréck, nom Modell vun der Engelsbréck zu Roum, mat am Ganzen 30 stenge Statue gerëscht, déi nach haut do stinn (verschiddener goufen duerch Kopien ersat). Ënnert hinnen ass déi vum Bommenzinnes, dem hellegen Nepomuk, dee vun do 1393 an d'Vltava gehäit gi war, well en dem Wenzel IV. net wollt verroden, wat seng Fra him gebeicht hat. Déi meescht si vun de Barock-Sculpteure Jan Brokoff a sengem Jong Ferdinand Maximilian Brokoff, an dem Matthias Bernhard Braun.
Südsäit, vun der Alstad op d'Malá Strana:
Bourg-sous-Châtelet
Bourg-sous-Châtelet ass eng franséisch Gemeng am Territoire de Belfort an der Bourgogne-Franche-Comté.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Les Fessey
Les Fessey ass eng franséisch Gemeng am Departement Haute-Saône am Dall vum Breuchin.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Bud Cort
De Bud Cort, gebuer als Walter Edward Cox den 29. Mäerz 1948 zu New Rochelle, ass en US-amerikanesche Schauspiller, Filmregisseur an Dréibuchauteur.
Hien ass besonnesch bekannt duerch seng Roll am Film Harold und Maude.
Châtillon-sur-Oise
Châtillon-sur-Oise ass eng franséisch Gemeng am Departement Aisne an der Regioun Hauts-de-France.
Bud Cort
Hie war a Filmer vu bedeitende Regisseure wéi Robert Altman, Michael Mann, Wim Wenders a Wes Anderson ze gesinn.
Agena
D'Agena war eng amerikanesch Uewerstuf fir Raumfaart-Drorakéiten. Hir Entwécklung berout op der no den éischte Satellittestarten um Enn vun den 1950er Jore gewonnener Erkenntnes, datt wann ee Satelliten (z. B. fir Opklärung) erfollegräich benotze wëll, ee genee definéiert Ëmlafbunne muss hunn. Déi konnte mat de Feststoffrakéitestufen déi nëmmen eemol gezünt konnte ginn net erreecht ginn.
Entwécklungsgeschicht
Vun 1955 un gouf der Arméi kloer, datt d'Satellitten-Technik an der Opklärung vu friemen Territoirë eng grouss Roll spille géif. An deem Sënn gouf de Programm WS 117L (WS fir Weapons System) gegrënnt. De Kär war e Foto-Opklärungssatellit, deem seng Fotoen op Filmer a Kapselen zeréck op d'Äerd bruecht solle ginn (Keyhole-CORONA). Déi Kapsele sollte wärenddeem se nach um Fallschierm hounge vu Fligere gefaange gi, fir méiglechst wéineg "Feindverloscht-Risiko" ze hunn. D'Viraussetzung war e Satellit, deen an der Ëmlafbunn manövréiere konnt. Dofir huet e missen eng Lagereegelung hunn souwéi en Dreifwierk dat e puermol konnt gezünnt ginn. Am Oktober 1956 krut d'Firma Lockheed de Kontrakt, well si op Entwécklunge fir e steierbaart Rakéitegeschoss fir Nuklearsprengkäpp vum Bomber B-58 Hustler zeréckgräife konnt. D'US Air Force bezeechent dëse Fluchkierper als RM-81 Agena. D'Satellitte goufen als Discoverer bekannt. Als Dreifstoff gouf déi lagerfäeg Kombinatioun Salpéitersaier/UDMH ausgewielt. D'Agena-Uewerstuf ass an de meeschte Fäll mat der eigentlecher Notzlaascht zesummebliwwen. Nëmme verschidden Deeler goufen no engem méi laange kollektivem Fluch fir de Retour oder als Raumsond ofgetrennt.
Agena B
D'Agena B, eng Weiderentwécklung vun der Agena A, hat hat verlängert Tanken an Dreifwierker vum Typ Bell XLR-81-BA-7 (Modell 8081). Déi Dreifwierker konnten am Vakuum nei gezünnt ginn. Se haten zirka 71 kN (16000 lb) Schub, an d'Totalbrennzäit hat sech op 240 s verduebelt. Spéider Varianten hunn d'Dreifwierk Bell XLR-81-BA-9 (Modell 8096) benotzt. D'Thor-Agena B gouf nees fir Satellitte vun der Keyhole-Serie (KH-2/3/4/5) an deelweis fir de Samosprogramm agesat. D'Atlas-Agena B fir Midas a Samos. Och d'Ranger-Mound- a Raumsonde goufe mat hir gestart.
Agena C
D'Agena C sollt eng Weiderentwécklung mat nach enger verduebelter Tankkapazitéit sinn. Se gouf awer net realiséiert
Agena D
Wärend d'Agena A a B fir all Missioune speziell ugepasst goufen, gouf mat der Agena D op Basis vun der Agena B eng éischt standardiséiert Plattform fir Notzlaaschten, souwuel fir Thor-, Atlas- an och Titan-Rakéiten geschaaft. D'Notzlaascht war am Nuesekonus, oder blouf, wéi am Fall vun den Keyhole-Satelliten, fest mat der Agena verbonnen. Ausserdeem konnten um Heck vun der Stuf kleng Sekundärnotzlaaschten festgemaach ginn. D'Notzlaaschte waren ë. a. d'Mariner-Planéitesonden, awer och d'Gemini Agena Target Vehiclen an Zilsatellitte fir Kopplungsexperimenter am Kader vum Gemini-Programm. Déi meescht Notzlaaschte waren awer militäresch. Mat den Thor-Variante goufen d'Satellitte vun den optesche CORONA-Opklärungssatellitten (KH-4/4A/4B), ARGON (KH-5) a LANYARD (KH-6) gestart. D'Atlas (LV-3A/SLV-3) hunn déi optesch GAMBIT (KH-7), d'Atlas SLV-3A d'CANYON/RHYOLITE/AQUACADE-Satellitte fir elektronesch Opklärung (ELINT/SIGINT) op geostationär Ëmlafbunne bruecht. Mat den Titan 3B/23B/24B goung den opteschen Opklärungsprogramm GAMBIT (KH-8) weider. Déi méi grouss Titan 33B/34B gouf nees fir d'SIGINT-JUMPSEAT-Satellitte benotzt.
Houdremont (Homonymie)
Houdremont ass:
Familljennumm
Houdremont ass och de Familljennumm vun ë. a. follgende Persounen:
Itzhak Perlman
Den Itzhak Perlman (Hebräesch: יצחק פרלמן), gebuer den 31. August 1945 zu Tel Aviv, ass en israeelesch-amerikanesche Violonist, Dirigent a Musekspedagog. Hie gëllt als ee vun de bedeitendste Violoniste vun der zweeter Halschecht vum 20. Joerhonnert.
Brocas
Brocas och Brocas-les-Forges ass eng franséisch Gemeng am Departement Landes an der Regioun Nei-Aquitaine.
Duerch d'Gemeng leeft den Estrigon e rietsen Niewefloss vun der Midouze.
Fréier war d'Uertschaft un d'Schinnennetz ugeschloss duerch d'Linn Mont-de-Marsan - Luxey. D'Gare steet nach an ass a privaten Hänn, grad sou wéi dee fir eng kleng Uertschaft relativ groussen Hôtel de la Gare.
Ernest Toussaint
Den Ernest Toussaint, gebuer de 6. Mäerz 1908 zu Rëmeleng a gestuerwen den 3. September 1942 zu Hinzert, war e lëtzebuergesche Boxer, Olympionik a Resistenzler.
Hien huet Lëtzebuerg op den Olympesche Summerspiller 1936 zu Berlin vertrueden. ,
Nodeem hie beim Generalstreik vum 31. August 1942 géint d'Aféiere vum obligatoresche Militärdéngscht an der däitscher Wehrmacht vun de jonke Lëtzebuerger protestéiert hat gouf hie vun der Gestapo verhaft. Hie gouf vum "Standgericht" zum Doud verurteelt an den den 3. September 1942 am KZ Hinzert erschoss.
Hie gouf posthum mat der Croix de l'Ordre de la Résistance 1940–1944 dekoréiert.
Mata Hari, agent H21
Mata Hari, agent H21 ass e franséisch-italieenesche Film vum Jean-Louis Richard.
Hugo Meinhard Schiechtl
Den Hugo Meinhard Schiechtl, gebuer de 17. Mäerz 1922 zu Hötting bei Innsbruck a gestuerwen de 15. Juni 2002 war en éisträicheschen Architekt, Ingenieur, Professer, Vegetatiounskartograph, Moler an Auteur vu Fachbicher.
Mata Hari, agent H21
Ëm wat geet et am Film?
De Film erzielt d'Geschicht vun der Mata Hari déi am Éischte Weltkrich Spiounin fir Däitschland war an déi vun engem franséische Militärgeriicht zum Doud vererteelt an zu Vincennes higeriicht gouf.
Hugo Meinhard Schiechtl
Den Hugo Schiechtl huet no engem Héichbau- an Architekturstudium säi Beruffsliewen zu Innsbruck bei der Bauleitung fir Wildbach- und Lawinenverbauung ugefaangen. Säi Chef de W. Hassenteufel huet säin technesch-biologescht Talent erkannt an him gerode Botanik beim Professer Gams op der Universitéit vun Innsbruck ze studéieren, fir dat hien dat Wësse méi spéit kéint bei biologesche Verbauungsmethode gebrauchen.
1957 huet de Schiechtl an d'Forstliche Bundesversuchsanstalt Innsbruck gewiesselt.